Συντεταγμένες: 48°53′22.992″N 2°23′38.004″E﻿ / ﻿48.88972000°N 2.39389000°E﻿ / 48.88972000; 2.39389000

Το **Μουσείο της Μουσικής** (Γαλλικά: Le musée de la Musique) είναι μουσείο αφιερωμένο στη μουσική και τα μουσικά όργανα. Βρίσκεται στην περιοχή του πάρκου της Λα Βιλέτ, στο 19ο διαμέρισμα του Παρισιού και εγκαινιάστηκε το 1997. Αποτελεί τμήμα του πολιτιστικού ιδρύματος Πόλη της Μουσικής-Φιλαρμονική του Παρισιού.

Το μουσείο διαθέτει μια εντυπωσιακή συλλογή άνω των 8.000 οργάνων και έργων τέχνης, που αναφέρονται στη Δυτική μουσική, κλασσική και λαϊκή, από τον 16ο αιώνα έως σήμερα, προσφέροντας επίσης μια ευρεία επισκόπηση της ιστορίας της μουσικής και των μουσικών του κόσμου.

Εκτός από τα χιλιάδες έργα που παρουσιάζονται στη μόνιμη έκθεση, το μουσείο διοργανώνει προσωρινές εκθέσεις, ξεναγήσεις, συναυλίες και δίνει ιδιαίτερη προσοχή στην εκπαίδευση προσφέροντας εργαστήρια μάθησης για ενήλικες και παιδιά, μουσικές συναυλίες και μουσικές διηγήσεις.

Το Μουσείο Μουσικής είναι ένα από τα Εθνικά μουσεία της Γαλλίας, φέρει επίσης την ονομασία Μουσείο της Γαλλίας. Διαθέτει εργαστήρια έρευνας και αποκατάστασης μουσικών οργάνων, προσφέροντας στο κοινό στο κέντρο τεκμηρίωσής του, που είναι ενσωματωμένο στη βιβλιοθήκη πολυμέσων, τα πιο πρόσφατα δεδομένα σχετικά με αρχαία και σύγχρονα όργανα και παρέχοντας δωρεάν πρόσβαση στο ψηφιακό περιεχόμενο.

Παρουσίαση
----------

Κλαβεσέν του 1646, Αμβέρσα
Το μουσείο παρουσιάζει μια συλλογή από πολλά μουσικά όργανα που έχουν συλλεχθεί από το Κονσερβατόριο του Παρισιού. Πρόκειται για κλασικά και λαϊκά μουσικά όργανα από τον 17ο αιώνα έως σήμερα: λαούτα, αρχιλαούτα, ιταλικά βιολιά (Στραντιβάρι, Γκουαρνέρι, Αμάτι), κιθάρες, μαντολίνα, κλαβεσέν γαλλικά, φλαμανδικά, ιταλικά, γαλλικά πιάνα Εράρ και Πλεγιέλ, πνευστά, κρουστά, κ.λπ.. 

Το μουσείο διαθέτει μια συλλογή 8.419 τεμαχίων, συμπεριλαμβανομένων 5.555 τεμαχίων οργάνων (2017):

* 4.456 μουσικά όργανα που συλλέχθηκαν από το 1793, εκ των οποίων 12 έχουν αποκτηθεί την ημερομηνία αυτή,
* 1.099 μέρη οργάνων,
* 510 αξεσουάρ και 45 έπιπλα,
* 461 εργαλεία,
* 830 χειρόγραφα και παρτιτούρες,
* 943 έργα τέχνης: 102 πίνακες ζωγραφικής, 175 γλυπτά, 362 φωτογραφίες, 137 χαρακτικά, 78 σχέδια και 22 καλλιτεχνήματα.

Η έκθεση πραγματοποιείται σε διάφορους ορόφους, κάθε όροφος είναι αφιερωμένος σε έναν αιώνα από τον 17ο:

* 4ος όροφος: 17ος αιώνας, η γέννηση της όπερας.
* 3ος όροφος: 18ος αιώνας, η μουσική του Διαφωτισμού.
* 2ος όροφος: 19ος αιώνας, ρομαντική Ευρώπη.
* 1ος όροφος: 20ός αιώνας, η επιτάχυνση της ιστορίας.
* Ισόγειο: Παγκόσμια μουσική.
* Επίπεδο -1: αίθουσες προσωρινών εκθέσεων.
* Ο 5ος όροφος στεγάζει τη βιβλιοθήκη πολυμέσων.

Τα όργανα, ομαδοποιημένα ανά θέμα, εμφανίζονται σε μεγάλες γυάλινες προθήκες. Στον επισκέπτη παρέχεται στην είσοδο του μουσείου ένα ζευγάρι ακουστικών με ενσωματωμένο μικρό ραδιοφωνικό δέκτη: πλησιάζοντας σε μικρή απόσταση σε κάθε προθήκη, ακούγεται μια σύντομη περιγραφή των οργάνων που εμφανίζονται στην προθήκη και στο τέλος μεταδίδεται ένα μικρό κομμάτι (σχεδόν πάντα διάσημο) στο οποίο το κύριο όργανο στην οθόνη διαδραματίζει πρωταγωνιστικό ρόλο ή σε κάθε περίπτωση πολύ σημαντικό ρόλο. Η μετάδοση, η οποία διαρκεί λίγα λεπτά, πραγματοποιείται συνεχώς, δηλαδή, μόλις τελειώσει, αρχίζει από την αρχή.

Μουσικά όργανα
--------------

* Μουσικά όργανα από τις συλλογές του Μουσείου Μουσικής
* Κλαβίχορδο ονομαζόμενο του Λεπάντε, 16ος αιώνας, Ιταλία Κλαβίχορδο ονομαζόμενο *του Λεπάντε*, 16ος αιώνας, Ιταλία
* Βιργινάλι Χανς Ρούκερς, Αμβέρσα 1583 Βιργινάλι Χανς Ρούκερς, Αμβέρσα 1583
* Κλαβεσέν, 1677,  Μπολόνια Κλαβεσέν, 1677, Μπολόνια
* Κλαβεσέν από το δεύτερο μισό του 18ου αιώνα Κλαβεσέν από το δεύτερο μισό του 18ου αιώνα
* Όργανα του 18ου αιώνα Όργανα του 18ου αιώνα
* Κλαβεσέν του 18ου αιώνα Κλαβεσέν του 18ου αιώνα
* Κιθάρες και λαούτα Κιθάρες και λαούτα
* Πιάνα των αρχών του 19ου αιώνα Πιάνα των αρχών του 19ου αιώνα
* Οκταμπάσο του 19ου αιώνα Οκταμπάσο του 19ου αιώνα
* Μπαρόκ τρομπέτες του Γιόχανν Βίλχελμ Χάας, Νυρεμβέργη, 1671 Μπαρόκ τρομπέτες του Γιόχανν Βίλχελμ Χάας, Νυρεμβέργη, 1671

Εξωτερικοί σύνδεσμοι
--------------------

* Το Μουσείο Μουσικής στην ιστοσελίδα του Σιτέ ντε λα Μυζίκ (επιλογή γλώσσας)

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 680. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.
3. ↑  www.culture.gouv.fr/Media/Medias-creation-rapide/Label-ACR-Metropole-du-Grand-Paris.pdf.
4. ↑ . «en.parisinfo.com/paris-museum-monument/71303/Cite-de-la-musique-Philharmonie-de-Paris».
5. ↑ . «philharmoniedeparis.fr/fr».
6. ↑ . «philharmoniedeparis.fr/fr/musee-de-la-musique».
7. ↑ . «france.fr/en/discover/musee-musique-1». Αρχειοθετήθηκε από το πρωτότυπο στις 21 Ιουλίου 2020.
8. ↑ . «collectionsdumusee.philharmoniedeparis.fr/accueil.aspx».